Die rede waarom so ’n kompetisie gehou word is om die boer te help om top kwaliteit bulle te teel of aan te koop om sodoende ’n swaarder speenkalf te kan bemark.
Beoordelaars van reg oor die land word gebruik vir die ‘Op Hoef” beoordeling en SAMIC doen die ‘Op Hak’ beoordeling.
Hierdie beoordelaars is in vir ’n groot ding, aangesien die inskrywers al baie ernstig besig is om te voer en die vordering op die osse lyk al baie goed.
Inskrywings groei jaarliks vir die kompetisie en die positiewe gesindheid onder die deelnemers is fenominaal.
Sondag sal die beeste oorstaan op die skouterrein en Maandag word hulle dan vervoer na die slagpale waar die ‘Op Hak’ beoordeling sal plaasvind.
Dinsdag, 9 September, word die wenner by ’n prysuitdelings funksie by die slagpale aangekondig gevolg deur ’n braai vir die deelnemers.